ai4bharat/Pralekha huggingface dataset:
প্রধানমন্ত্রীরদপ্তর
পাপুয়া নিউ গিনি-র প্রধানমন্ত্রীর সঙ্গে শ্রী মোদীর বৈঠক
নয়াদিল্লি, ২২ মে, ২০২৩
ভারত-প্রশান্ত মহাসাগরীয় দ্বীপপুঞ্জ সহযোগিতা ফোরাম -এর তৃতীয় শিখর সম্মেলনের ফাঁকে পোর্ট মরেসবি-তে আজ পাপুয়া নিউ গিনি-র প্রধানমন্ত্রী শ্রী জেমস মারাপে-র সঙ্গে প্রধানমন্ত্রী শ্রী নরেন্দ্র মোদী দ্বিপাক্ষিক বৈঠকে মিলিত হন।
শ্রী মোদী প্রধানমন্ত্রী মারাপে-কে তৃতীয় এফআইপিআইসি শিখর সম্মেলন যৌথভাবে আয়োজন এবং তাঁকে উষ্ণ অভ্যর্থনা জানানোর জন্য ধন্যবাদ জানান। দ্বিপাক্ষিক সম্পর্কের বিভিন্ন দিক নিয়ে উভয় নেতা পর্যালোচনা করেন এবং বাণিজ্য ও বিনিয়োগ, স্বাস্থ্য, ক্ষমতা বৃদ্ধি ও দক্ষতা উন্নয়ন ও তথ্যপ্রযুক্তি সহ বিভিন্ন ক্ষেত্রে কি করে পারস্পরিক সহযোগিতাকে আরও শক্তিশালী করা যায় তা নিয়ে আলোচনা করেন। জলবায়ু পরিবর্তন রোধে ব্যবস্থা গ্রহণ সম্পর্কিত বিষয় সহ মানুষে-মানুষে সম্পর্কের প্রসার নিয়েও তাঁদের আলোচনা হয়। প্রশান্ত মহাসাগরীয় দ্বীপপুঞ্জের চাহিদা ও অগ্রাধিকারের ক্ষেত্রে ভারতের সমর্থনের কথা জানান প্রধানমন্ত্রী।
পাপুয়া নিউ গিনি-র তক পিসিন ভাষায় তামিল গ্রন্থ ‘থিরুক্কুরাল’-এর অনুবাদ উভয় প্রধানমন্ত্রী আনুষ্ঠানিক প্রকাশ করেন। পাপুয়া নিউ গিনি-র ওয়েস্ট নিউ ব্রিটেন প্রদেশের গভর্নর শ্রী সসিন্দ্রন মুথুভেল এবং ভাষাবিদ শ্রীমতী শুভা সসিন্দ্রন একত্রে অনুবাদ গ্রন্থটি রচনা করেছেন। বইটিতে প্রাক্-কথন লিখেছেন প্রধানমন্ত্রী মারাপে।
প্রধানমন্ত্রী মোদী উভয় লেখককে শুভেচ্ছা জানান এবং পাপুয়া নিউ গিনি-তে ভারতীয় চিন্তা ও সংস্কৃতির আধারের সংরক্ষণে তাঁদের অবদানের জন্য সাধুবাদ দেন।
(PG/AB/DM/
তথ্যওসম্প্রচারমন্ত্রক
প্রেস ইনফরমেশন ব্যুরোতে মহাত্মা গান্ধীর জন্মবার্ষিকী ও স্বচ্ছতাই সেবা অনুষ্ঠিত
কলকাতা, ০২ অক্টোবর, ২০১৮
জাতির জনক মোহনদাস করমচাঁদ গান্ধীর সার্ধশতবার্ষিকী উপলক্ষ্যে প্রেস ইনফরমেশন ব্যুরো কলকাতার পক্ষ থেকে আজ এক মনোজ্ঞ অনুষ্ঠানের আয়োজন করা হয়। অনুষ্ঠানে গান্ধীজির জীবনাদর্শ, মনন ও কর্মকান্ডের ওপর আলোকপাত করে বিশিষ্ট ব্যক্তিরা বক্তব্য রাখেন। সঙ্গীত, শ্রুতিআলেখ্য, পুতুলনাচ, বাউল গান, ভজন ও নাটক সহ নানা অনুষ্ঠানের মাধ্যমে গান্ধীজিকে শ্রদ্ধা জানানো হয়। মহাত্মা গান্ধীর জন্মজয়ন্তীর অঙ্গ হিসাবে স্বচ্ছ ভারত মিশনের ইতিবাচক দিকগুলিও অনুষ্ঠানে তুলে ধরা হয়।
অনুষ্ঠানে মুখ্য অতিথি ডঃ সুরেশ কুমার বন্দ্যোপাধ্যায়, গান্ধীজির জীবন ও দর্শনের ওপর ভাষন দেন। পিআইবি কলকাতার ভারপ্রাপ্ত যুগ্ম অধিকর্তা শ্রী চিন্ময় চক্রবর্তী গান্ধীজিকে শান্তির দূত ও অহিংসার সত্য প্রতীক হিসেবে উল্লেখ করে তাঁর জীবনদর্শন এবং পরিচ্ছন্নতার গুরুত্বের ওপর আলোকপাত করেন। পাশাপাশি স্বচ্ছ ভারত মিশনের বিষয়েও আলাপ-আলোচনা চলে। তথ্য ও সম্প্রচার মন্ত্রকের অধীনস্ত গণমাধ্যম, সঙ্গীত ও নাটক বিভাগের পক্ষ থেকে গান্ধী বন্দনা ও স্বচ্ছতাই সেবা শীর্ষক বিষয়ে সঙ্গীতানুষ্ঠান ও পুতুল নাচের আয়োজন করা হয়। এছাড়া স্বচ্ছতার বিষয়ে ক্যুইজ প্রতিযোগিতা পরিচালনা করেন পিআইবি-র ডেপুটি ডিরেক্টর সম্রাট বন্দ্যোপাধ্যায়। অনুষ্ঠানে অন্যদের মধ্যে উপস্হিত ছিলেন ডেপুটি ডিরেক্টর শ্রী অজয় মেহমিয়া, শ্রীমতি চিত্রা গুপ্ত, প্রকাশনা বিভাগের ডেপুটি ডিরেক্টর শ্রী খুরশিদ মালিক প্রমুখ উপস্হিত ছিলেন।
CG/SC/NS/…
(Visitor Counter : 327
রাষ্ট্রপতিরসচিবালয়
ফিলিপিন্সে বসবাসরত ভারতীয় সম্প্রদায়ের উদ্দেশ্যে রাষ্ট্রপতির ভাষণ ; উদ্ভাবন, বিনিয়োগ, গবেষণা এবং শিক্ষা ক্ষেত্রে ভারতে সৃষ্ট সুযোগ সদ্ব্যবহারের আহ্বান
নয়াদিল্লি, ২১ অক্টোবর, ২০১৯
রাষ্ট্রপতি শ্রী রামনাথ কোবিন্দ রবিবার ফিলিপিন্সের ম্যানিলায় ভারতীয় সম্প্রদায়ের উদ্দেশ্যে ভাষণ দেন। ফিলিপিন্সে নিযুক্ত ভারতের রাষ্ট্রদূত শ্রী জয়দীপ মজুমদার ভারতীয় সম্প্রদায়ের এই অনুষ্ঠানটির আয়োজন করেন।
ফিলিপিন্সে বসবাসরত ভারতীয় সম্প্রদায়ের উদ্দেশ্যে তাঁর ভাষণে রাষ্ট্রপতি বলেন, দীর্ঘদিন ধরে দুটি দেশের মধ্যে বন্ধুত্বপূর্ণ সম্পর্ক রয়েছে। বিগত কয়েক বছর ধরে ফিলিপিন্সে বসবাসরত ভারতীয়দের সংখ্যা বৃদ্ধি পাচ্ছে। এঁরা প্রত্যেকেই ফিলিপিন্সের সমাজ এবং অর্থনীতিতে উল্লেখযোগ্য অবদান রেখে চলেছেন।
রাষ্ট্রপতি বলেন, নতুন ভারত গঠনের ক্ষেত্রে প্রবাসী ভারতীয়দের সমর্থন অত্যন্ত প্রয়োজন। তিনি উদ্ভাবন, বিনিয়োগ, গবেষণা এবং শিক্ষার মতো ক্ষেত্রে ভারতে সৃষ্ট সুযোগগুলি গ্রহণ করার আহ্বান জানান। শ্রী কোবিন্দ, মেক ইন ইন্ডিয়া, ডিজিটাল ইন্ডিয়া, স্কিল ইন্ডিয়া, গঙ্গা পুনরুজ্জীবন প্রকল্প, স্বচ্ছ ভারত মিশন, স্মার্ট সিটি, জল জীবন মিশনের মতো প্রকল্পগুলিতে প্রবাসীদের অংশগ্রহণের পরামর্শ দেন।
রাষ্ট্রপতি বলেন, ফিলিপিন্সে বর্তমানে যেসমস্ত ভারতীয় সংস্হাগুলি রয়েছে, তাদের উপস্হিতি আরও বেশি করে অনুভূত হচ্ছে। এছাড়া ঐদেশে ভারতীয় বিনিয়োগও বৃদ্ধি পাচ্ছে। বর্তমানে ভারত-ফিলিপিন্স দ্বিপাক্ষিক বাণিজ্যের পরিমাণ বৃদ্ধি পেয়ে হয়েছে ২৫০ কোটি মার্কিন ডলার। যদিও এই দুই দেশের দ্রুত বিকাশশীল অর্থনীতির নিরিখে এই পরিমাণ খুবই কম। আরও অনেক ক্ষেত্রে অর্থনীতির বিকাশে সুযোগ রয়েছে। ভারতীয় সম্প্রদায়ের উদ্যোগের বিষয়ে আস্হা প্রকাশ করে রাষ্ট্রপতি বলেন, দুই দেশের সমৃদ্ধি আনার ক্ষেত্রে আরও অনেক কিছু করা যেতে পারে।
রাষ্ট্রপতি কুইজন সিটির মিরিয়াম কলেজে মহাত্মা গান্ধীর একটি মূর্তির আবরণ উন্মোচন করেন। ওই অনুষ্ঠানে কুইজন সিটির মহানাগরিক সহ বিশিষ্ট ব্যক্তিরা উপস্হিত ছিলেন। এই উপলক্ষ্যে আয়োজিত অনুষ্ঠানে রাষ্ট্রপতি বলেন, মহাত্মা গান্ধীর এই মূর্তি ফিলিপিন্সের জনগণের জন্য ভারতীয়দের উপহার। গান্ধীজি সব সমাজ, সংস্কৃতি এবং সভ্যতাই সকলের জন্য প্রাসঙ্গিক শান্তি, সম্প্রীতি এবং স্হিতিশীল উন্নয়নের লক্ষ্যে আমাদের চলার পথের তিনি পথপ্রদর্শক।
রাষ্ট্রপতি আজ দুই দেশ সফরের দ্বিতীয় পর্যায়ে জাপানে যাবেন।
CG/CB/NS
(Visitor Counter : 111
অর্থমন্ত্রক
এবছর এপ্রিল মাসে জিএসটি রাজস্ব সংগ্রহের পরিমাণ এযাবৎ সর্বাধিক ১ লক্ষ ৬৮ হাজার কোটি টাকা
নতুন দিল্লি, ১ মে, ২০২২
এবছরের এপ্রিল মাসে জিএসটি রাজস্ব সংগ্রহের পরিমাণ দাঁড়িয়েছে ১ লক্ষ ৬৭ হাজার ৫৪০ কোটি টাকা। এরমধ্যে, সিজিএসটি বাবদ ৩৩ হাজার ১৫৯ কোটি টাকা, এসজিএসটি বাবদ ৪১ হাজার ৭৯৩ কোটি টাকা, আইজিএসটি বাবদ ৮১ হাজার ৯৩৯ কোটি টাকা  এবং সেস বাবদ ১০ হাজার ৬৪৯ কোটি টাকা  সংগ্রহ হয়েছে।
এবছরের এপ্রিল মাসে জিএসটি সংগ্রহের পরিমাণ এযাবৎ সর্বাধিক। মার্চ মাসে জিএসটি সংগ্রহের পরিমাণ ছিল ১ লক্ষ ৪২ হাজার ৯৫ কোটি টাকা, যা এবার ২৫ হাজার কোটি টাকা বেড়েছে।
কেন্দ্রীয় সরকার আইজিএসটি খাতে সিজিএসটি বাবদ ৩৩ হাজার ৪২৩ কোটি টাকা এবং এসজিএসটি বাবদ ২৬ হাজার ৯৬২ কোটি টাকা মিটিয়ে দিয়েছে। এর ফলে, আলোচ্য মাসে প্রাপ্য অর্থ মিটিয়ে দেওয়ার পর কেন্দ্র ও রাজ্যগুলির রাজস্বের পরিমাণ দাঁড়িয়েছে সিজিএসটি বাবদ ৬৬ হাজার ৫৮২ কোটি টাকা এবং এসজিএসটি বাবদ ৬৮ হাজার ৭৫৫ কোটি টাকা।
চলতি বছরের এপ্রিল মাসে জিএসটি বাবদ রাজস্বের পরিমাণ গত বছরের একই মাসের তুলনায় ২০ শতাংশ বেড়েছে। পণ্য সামগ্রী আমদানি খাতে রাজস্বের পরিমাণ ৩০ শতাংশ বেড়েছে। এমনকি, অভ্যন্তরীণ লেনদেন থেকে রাজস্বের পরিমাণ ১৭ শতাংশ বেড়েছে। এই প্রথম জিএসটি সংগ্রহের পরিমাণ দেড় লক্ষ কোটি টাকার সীমা ছাড়িয়েছে। মার্চ মাসে ই-ওয়ে বিল তৈরি হয়েছে ৭ কোটি ৭০ লক্ষ, যা গত ফেব্রুয়ারি মাসে ৬ কোটি ৮০ লক্ষ ই-ওয়ে বিলের তুলনায় ১৩ শতাংশ বেশি।
মন্ত্রকের পরিসংখ্যান অনুযায়ী সদ্য সমাপ্ত এপ্রিল মাসে গত ২০ এপ্রিল একদিনেই সর্বাধিক পরিমাণ কর সংগ্রহ হয়েছে। সেদিন বিকেল চারটে থেকে পাঁচটা পর্যন্ত এক ঘন্টাতেই ৫৭ হাজার ৪৮৭ কোটি টাকা জিএসটি মেটানো হয়েছে। এছাড়াও লেনদেন খাতে প্রায় ৮ হাজার কোটি টাকা জিএসটি মেটানো হয়েছে। একই ভাবে ১ কোটি ৬ লক্ষ জিএসটিআর-৩-বি ফর্ম দাখিল করা হয়েছে। এরমধ্যে ৯২ লক্ষ রিটার্ন দাখিল ছিল মার্চ মাসের। অন্যদিকে, সদ্য সমাপ্ত এপ্রিল মাসে ১ কোটি ৫ লক্ষ জিএসটিআর-১ ইনভয়েস স্টেটমেন্ট জারি করা হয়েছে। পরিসংখ্যান অনুযায়ী পশ্চিমবঙ্গ থেকে ২০২১-এর এপ্রিল মাসে জিএসটি খাতে রাজস্ব সংগ্রহের পরিমাণ ছিল ৫ হাজার ২৩৬ কোটি টাকা। সদ্য সমাপ্ত এপ্রিল মাসে এই সংগ্রহের পরিমাণ গত বছরের ওই একই মাসের তুলনায় ৮ শতাংশ বেড়ে ৫ হাজার ৬৪৪ কোটি টাকা হয়েছে।
CG/BD/AS/
(Visitor Counter : 167
প্রতিরক্ষামন্ত্রক
সেনাদের সরঞ্জাম সরবরাহ
নয়াদিল্লী, ১৮ মার্চ, ২০২০
সিয়াচেন, লাদাখের মতো উঁচু পার্বত্য এলাকায় ভারতীয় সেনাবাহিনীর কর্তব্যরত সেনাদের অভিযান চালানোর সময় তুষার চশমা, জুতোর মতো গুরুত্বপূর্ণ সরঞ্জামের প্রয়োজন হয়ে থাকে । প্রয়োজনীয় এইসমস্ত সরঞ্জাম সরবরাহ করার জন্য যথাযথ পদক্ষেপ গ্রহণ করা হয়েছে। এমনকি সিয়াচেন এবং লাদাখে কর্তব্যরত জওয়ানদের প্রয়োজনীয় খাদ্য সমগ্রী সরবরাহে যাতে কোনো ঘাটতি না হয় সে বিষয়টিও গুরুত্ব দিয়ে দেখা হয়। ১২ হাজার ফুট উচ্চতায় কর্তব্যরত সমস্ত সেনার জন্য বিশেষ রেশনের ব্যবস্হা করা হয়ে থাকে। এই রেশন ব্যবস্হায় সেনারা যাতে আবহাওয়ার সঙ্গে যুঝে শক্তি, কর্মদক্ষতা বজায় রাখতে উপযুক্ত খাদ্যগুন সম্পন্ন পান, তা সুনিশ্চিত করা হয়।
লোকসভায় শ্রী দুষ্মন্ত সিং এবং অন্যান্য সদস্যদের প্রশ্নের উত্তরে একথা জানিয়েছেন কেন্দ্রীয় প্রতিরক্ষা মন্ত্রী শ্রী শ্রীপাদ নায়েক।
CG/SS/NS
(Visitor Counter : 56
বিজ্ঞানওপ্রযুক্তিমন্ত্রক
হাই পারফরমেন্স কম্পিউটিং  এবং তথ্য যোগাযোগ প্রযুক্তি নিয়ে ব্রিকস গোষ্ঠীর কর্মসমিতির বৈঠকে আলোচনা
নতুন দিল্লি, ৩০শে মে, ২০২১
ব্রিকস গোষ্ঠীভুক্ত দেশগুলির মধ্যে হাই পারফরমেন্স কম্পিউটিং , জলবায়ু ও পরিবেশ সংক্রান্ত বিভিন্ন গবেষণা, ওষুধ শিল্পে সুপার কম্পিউটারের প্রয়োগ, কৃত্রিম মেধা, এইচপিসি ভিত্তিক জনস্বাস্থ্যের বিভিন্ন ওষুধ উৎপাদন এবং যে কোনো মহামারিতে প্রযুক্তির ব্যবহার নিয়ে কর্মসমিতির বৈঠকে আলোচনা হয়েছে। দক্ষিণ আফ্রিকায় ২৭ এবং ২৮শে মে পঞ্চম ব্রিকস গোষ্ঠীর কর্মসমিতির এই বৈঠকে ৫০ জনের বেশি গবেষক, শিক্ষাবিদ এবং সরকারী আধিকারিক অনলাইনের মাধ্যমে যোগ দেন।
বিজ্ঞান ও প্রযুক্তি দপ্তরের আন্তর্জাতিক সহযোগিতা বিভাগের পরামর্শ দাতা ও প্রধান শ্রী সঞ্জীব কুমার বারশনে কৃত্রিম মেধা, বিগ ডেটা, মেশিন লার্নিং এর মতো নতুন নতুন প্রযুক্তির চিকিৎসা বিজ্ঞান, কৃষি, ভূবিজ্ঞানের মতো ক্ষেত্রে প্রয়োগের উপর গুরুত্ব দিয়েছেন। ব্রিকস গোষ্ঠীর বহুস্তরীয় প্রকল্পগুলিকে সহায়তার জন্য ভারতের অঙ্গীকারের কথাও তিনি আবারও উল্লেখ করেন। সি – ড্যাকের সিনিয়ার ডিরেক্টর ড. সঞ্জয় ওয়ান্ধকার জাতীয় সুপার কম্পিউটিং মিশনে দেশীয় উদ্ভাবনের কথা উল্লেখ করেছেন। এর সাহায্যে আবহাওয়ার পূর্বাভাসের মাধ্যমে বন্যা সম্পর্কে ধারণা পাওয়া যায়।
ভারত, স্বাস্থ্য, কৃষি এবং শিক্ষা ক্ষেত্রে নতুন উদ্যোগের জন্য ব্রিকস গোষ্ঠীভুক্ত দেশগুলির মধ্যে সহযোগিতার উপর গুরুত্ব দিয়েছে। চীন, কৃষিকাজ ও ওষুধ উৎপাদনে উন্নত প্রযুক্তি ব্যবহারের জন্য কৃত্রিম মেধা, এইচপিসি ও ৫জি ভিত্তিক ডিজিটাল ব্যবস্থাপনা প্রয়োগের উপর গুরুত্ব দিয়েছে। ব্রাজিল ও দক্ষিণ আফ্রিকা ডিজিটাল বিশ্ব সংক্রান্ত একটি ফ্ল্যাগশিপ প্রকল্প শুরু করার বিষয়ে উদ্যোগী হতে প্রস্তাব দিয়েছে। চলতি বছরের দ্বিতীয়ার্ধে ব্রিকস গোষ্ঠীভুক্ত দেশগুলির সচিব পর্যায়ে একটি আলোচনা হওয়ার সম্ভাবনা আছে। স্বাস্থ্য, স্থিতিশীল কৃষিকাজ, চরম আবহাওয়া বিপর্যয় এবং জলবায়ু পরিবর্তন সংক্রান্ত বিভিন্ন সমস্যার প্রযুক্তিগত সমাধানের জন্য ব্রিকস গোষ্ঠীভুক্ত দেশগুলির এইচপিসি এবং তথ্য যোগাযোগ প্রযুক্তির কর্মসমিতি বিস্তারিতভাবে আলোচনা করেছে।
CG/CB/SFS
(Visitor Counter : 152
কেন্দ্রীয়মন্ত্রিসভা
ইন্সটিটিউড অফ চার্টার্ড অ্যাকাউন্টেন্টস অফ ইন্ডিয়া এবং চার্টার্ড অ্যাকাউন্টেন্টস অস্ট্রেলিয়া অ্যান্ড নিউজিল্যাণ্ডের মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন
নতুন দিল্লি, ২০ এপ্রিল, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ইন্সটিটিউড অফ চার্টার্ড অ্যাকাউন্টেন্টস অফ ইন্ডিয়া  এবং চার্টার্ড অ্যাকাউন্টেন্টস অস্ট্রেলিয়া অ্যান্ড নিউজিল্যাণ্ড-এর মধ্যে স্বাক্ষরিত সমঝোতাপত্রটিকে অনুমোদন দেওয়া হয়েছে।
প্রভাব :
পারস্পরিক স্বীকৃত চুক্তির মাধ্যমে দুটি সংস্থার মধ্যে সুবিধাজনক সম্পর্ক গড়ে তোলা হবে। এর সুফল উভয় সংস্থার সদস্য ও ছাত্র-ছাত্রীরা পাবেন। আইসিএআই-এর সদস্যদের পেশাদার ক্ষেত্রে আরও সুযোগ তৈরি হবে। দুটি সংস্থার মধ্যে কাজের সম্পর্ক গড়ে উঠবে। এছাড়াও আন্তর্জাতিক ক্ষেত্রে যে সব পেশাদারি সমস্যার মুখোমুখি হতে হয়, উভয় সংস্থার সদস্যরা সেগুলি নিয়ে আলোচনা করতে পারবেন।
সুফল :
ভারতীয় চার্টার্ড অ্যাকাউন্টেন্টদের এই সমঝোতাপত্রের ফলে আরও কাজের সুযোগ তৈরি হবে এবং ভারতে তারা বিদেশী মুদ্রা পাঠাতে পারবেন।
বিস্তারিত :
আইসিএআই এবং সিএএএনজেড-এর মধ্যে এই সমঝোতাপত্র স্বাক্ষরের ফলে দুটি সংস্থাই পরস্পরের সদস্যদের যোগ্যতাকে স্বীকৃতি দেবে এবং উভয় প্রতিষ্ঠান পেশাদারিত্ব, বৌদ্ধিক সত্ত্বার উন্নয়ন এবং পারস্পরিক স্বার্থকে নিশ্চিত করার মত বিভিন্ন বিষয়ে একযোগে কাজ করবে। এর ফলে অস্ট্রেলিয়া, নিউজিল্যান্ড ও ভারতে হিসেবপত্র রক্ষণাবেক্ষণের কাজের উন্নতি ঘটবে।
কৌশল ও লক্ষ্য পূরণ :
দুটি সংস্থা একে অন্যের সদস্যদের যোগ্যতাকে স্বীকৃতি দেবে। এই সব সদস্যরা নিজ নিজ প্রতিষ্ঠানে পরীক্ষা দিয়ে, পেশাদারি কাজকর্মে অংশ নিয়ে বাস্তব অভিজ্ঞতা অর্জন করেছেন।
পেক্ষাপট :
আইসিএআই ভারতীয় সংসদের আইন অনুযায়ী একটি বিধিবদ্ধ সংস্থা। ভারতের চাটার্ড অ্যাকাউন্টটেন্সি পেশাকে এই সংস্থার মাধ্যমে নিয়ন্ত্রণ করা হয়। ইন্সটিটিউট অফ চার্টার্ড অ্যাকাউন্টস ইন অস্ট্রেলিয়া এবং নিউজিল্যান্ড ইন্সটিটিউট অফ চার্টার্ড অ্যাকাউন্টস ২০১৪-র অক্টোবর মাসে সংযুক্ত হয়ে সিএএএনজেড গঠন করে।
CG/CB/AS/
(
প্রধানমন্ত্রীরদপ্তর
বিশ্ব ব্যাঙ্কের জি-২০ নথিতে ডিজিটাল জন পরিকাঠামোর মাধ্যমে ভারতের আর্থিক অন্তর্ভুক্তিকরণের প্রশংসা
নতুনদিল্লি ৮ ই সেপ্টেম্বর
বিশ্ব ব্যাঙ্ক তার জি-২০ নথিতে ভারতের আর্থিক অন্তর্ভুক্তিকরণের যে সাফল্যের চিত্র প্রকাশ করেছে, প্রধানমন্ত্রী শ্রী নরেন্দ্র মোদী আজ তা সকলের সঙ্গে ভাগ করে নিয়েছেন। এতে দেখা যাচ্ছে মাত্র ৬ বছরের মধ্যে ভারত তার আর্থিক অন্তর্ভুক্তিকরণের যে লক্ষ্য অর্জন করেছে, অন্যভাবে তা করতে কম করে ৪৭ বছর সময় লেগে যেত।
প্রধানমন্ত্রী এক্স হ্যান্ডলে লিখেছেন,
“ডিজিটাল জন পরিকাঠামোর বলে আর্থিক অন্তর্ভুক্তিকরণে ভারতের বিরাট অগ্রগতি !
@WorldBank তার জি-২০ নথিতে ভারতের শ্রীবৃদ্ধির অত্যন্ত আকর্ষণীয় দিক তুলে ধরেছে।ভারত মাত্র ৬ বছরে আর্থিক অন্তর্ভুক্তিকরণের লক্ষ্য অর্জনে যে সাফল্য পেয়েছে, অন্যভাবে তা করতে কম করে ৪৭ বছর সময় লেগে যেত।
আমাদের জনসাধারণের উদ্যম এবং বলিষ্ঠ ডিজিটাল পরিকাঠামোকে সাধুবাদ জানাচ্ছি। এটি দ্রুত অগ্রগতি এবং উদ্ভাবনেরও সাক্ষ্য বহন করে।
https://www.news18.com/india/if-not-for-digital-payment-infra-in-6-yrs-india-would-have-taken-47-yrs-to-achieve-growth-world-bank-8568140.html"”
AC/AB/CS
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ০১ নভেম্বর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১০৬.৩১ কোটি টিকার ডোজ দেওয়া হয়েছে
বর্তমানে আরোগ্যের হার ৯৮.২০ শতাংশ
গত ২৪ ঘন্টায় ১২,৫১৪ জন নতুন করে আক্রান্ত হয়েছেন
গত ২৪ ঘন্টায় ১২ হাজার ৭১৮ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৩৬ লক্ষ ৬৮ হাজার ৫৬০
ভারতের সক্রিয় ভাবে করোনা আক্রান্তের সংখ্যা মোট আক্রান্তের চেয়ে ১ শতাংশের নিচে, বর্তমানে এই হার ০.৪৬ শতাংশ, যা ২০২০-র মার্চের পর সর্বনিম্ন
ভারতে বর্তমানে সক্রিয়ভাবে আক্রান্তের সংখ্যা ১,৫৮,৮১৭, যা ২৪৮ দিন পর সর্বনিম্ন
সাপ্তাহিক ভিত্তিতে আক্রান্তের হার ১.১৭ শতাংশ যা গত ৩৮ দিন ধরে ২ শতাংশের নিচে
দৈনিক আক্রান্তের হার ১.৪২ শতাংশ যা গত ২৮ দিন ধরে ২ শতাংশের নিচে
এ পর্যন্ত ৬০.৯২ কোটি নমুনা পরীক্ষা করা হয়েছে
CG/ SB
(Visitor Counter : 104
প্রধানমন্ত্রীরদপ্তর
প্রধানমন্ত্রী আগামীকাল আলিগড়ে রাজা মহেন্দ্র প্রতাপ সিং রাজ্য বিশ্ববিদ্যালয়ের শিলান্যাস করবেন
প্রধানমন্ত্রী উত্তর প্রদেশ প্রতিরক্ষা শিল্প করিডরের আলিগড় নোড এবং রাজা মহেন্দ্র প্রতাপ সিং রাজ্য বিশ্ববিদ্যালয়ের মডেল প্রদর্শনী ঘুরে দেখবেন
নয়াদিল্লি, ১৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী আগামীকাল  দুপুর ১২টা নাগাদ উত্তর প্রদেশের আলিগড়ে রাজা মহেন্দ্র প্রতাপ সিং রাজ্য বিশ্ববিদ্যালয়ের শিলান্যাস করবেন। এই উপলক্ষে তিনি ভাষণ দেবেন। এরপর, তিনি উত্তর প্রদেশ প্রতিরক্ষা শিল্প করিডরের আলিগড় নোড এবং রাজা মহেন্দ্র প্রতাপ সিং রাজ্য বিশ্ববিদ্যালয়ের মডেল প্রদর্শনী ঘুরে দেখবেন।
রাজা মহেন্দ্র প্রতাপ সিং রাজ্য বিশ্ববিদ্যালয় সম্পর্কে
মহান স্বাধীনতা সংগ্রামী, শিক্ষাবিদ ও সমাজ সংস্কারক রাজা মহেন্দ্র প্রতাপ সিংজীর স্মৃতির প্রতি সম্মান ও শ্রদ্ধা জানাতে রাজ্য সরকার এই বিশ্ববিদ্যালয়টি গড়ে তোলার সিদ্ধান্ত নিয়েছে। আলিগড়ের কোল তহশিলের লোধা এবং মুসেপুর করিম জারৌলি গ্রামে ৯২ একরের বেশি এলাকা জুড়ে এই বিশ্ববিদ্যালয়টি গড়ে উঠবে। আলিগড় ডিভিশনের ৩৯৫টি কলেজ এই বিশ্ববিদ্যালয়ের আওতায় আসবে।
উত্তর প্রদেশে প্রতিরক্ষা শিল্প করিডর প্রসঙ্গে
উল্লেখ করা যেতে পারে, প্রধানমন্ত্রী ২০১৮’র ২১ ফেব্রুয়ারি লক্ষ্ণৌতে বিনিয়োগ শীর্ষ সম্মেলন উদ্বোধন করার সময় রাজ্যে একটি প্রতিরক্ষা শিল্প করিডর গড়ে তোলার কথা ঘোষণা করেছিলেন। এই শিল্প করিডরে মোট ৬টি নোড থাকছে। এগুলি হ’ল – আলিগড়, আগ্রা, কানপুর, চিত্রকূট, ঝাঁসি ও লক্ষ্ণৌ। আলিগড় নোডের জন্য ইতিমধ্যেই জমি বন্টন প্রক্রিয়ার কাজ শেষ হয়েছে এবং করিডর গড়ে তোলার জন্য ১৯টি সংস্থাকে জমি হস্তান্তরিত করা হয়েছে। করিডর গড়ে তোলার জন্য এই ১৯টি সংস্থা ১ হাজার ২৪৫ কোটি টাকা লগ্নি করবে।
উত্তর প্রদেশের প্রতিরক্ষা শিল্প করিডরটি প্রতিরক্ষা সামগ্রী উৎপাদন এবং ‘মেক ইন ইন্ডিয়া’ কর্মসূচি প্রসারে দেশকে স্বনির্ভর করে তুলতে সাহায্য করবে।
এই উপলক্ষে উত্তর প্রদেশের রাজ্যপাল ও মুখ্যমন্ত্রী উপস্থিত থাকবেন।
CG/BD/SB
(
দক্ষতাউন্নয়নওশিল্পোদ্যোগমন্ত্রক
ক্র্যাফ্ট ট্রেনিং সেন্টার এবং আইটিআইগুলির মানোন্নয়নে সরকারের উদ্যোগ
নয়াদিল্লী, ২৩ জুলাই, ২০২১
দক্ষতা বিকাশ ও শিল্পোদ্যোগ মন্ত্রকের অধীনস্থ ডিরেক্টরেট জেনারেল অফ ট্রেনিং দেশের বিভিন্ন ইন্ডাস্ট্রিয়াল ট্রেনিং ইন্সটিটিউট -গুলির অনুমোদন দিয়ে থাকে। তবে আইটিআই-এর দৈনন্দিন কাজকর্ম এবং প্রশাসনিক নিয়ন্ত্রণ রাজ্য সরকারের হাতে থাকে। আর বেসরকারি আইটিআইগুলির ক্ষেত্রে এই কাজ করে সংশ্লিষ্ট পরিচালন কর্তৃপক্ষ। সময়ের চাহিদা অনুযায়ী রাজ্য সরকারগুলি এবং বেসরকারী আইটিআইগুলির কর্তৃপক্ষ নির্দিষ্ট নিয়ম মেনে প্রতিষ্ঠানগুলির মানোন্নয়ন করে। কেন্দ্র বিভিন্ন প্রকল্পের মাধ্যমে আইটিআই-এর মানোন্নয়নে আর্থিক সহায়তা দিয়ে থাকে।
১. ২৯টি সরকারি আইটিআইকে মডেল আইটিআই হিসেবে গড়ে তোলার জন্য কেন্দ্র ১৪৩ কোটি ৩১ লক্ষ টাকার প্রকল্প তৈরি করেছে। এর মধ্যে রাজ্যগুলিরও ভাগ আছে।
২. উত্তরপূর্ব ভারতে দক্ষতা বিকাশ পরিকাঠামো বাড়ানোর জন্য ২২টি আইটিআই-এর মানোন্নয়ন ঘটানো হচ্ছে। এর জন্য কেন্দ্রীয় সরকার ২৩৭ কোটি ৬ লক্ষ টাকা দিয়েছে।
৩. ৪২১টি আইটিআই-এর শিল্প সংস্থার জন্য দক্ষতা বিকাশের প্রকল্পে সাহায্য করতে মানোন্নয়ন ঘটানো হচ্ছে। এর জন্য ২৮৪ কোটি ৮০ লক্ষ টাকা দেওয়া হয়েছে।
আইটিআইগুলিতে মূলত এক বছর বা দু-বছরের মেয়াদে প্রশিক্ষণের মাধ্যমে শিল্প সংস্থাগুলির জন্য দক্ষ শ্রমশক্তি তৈরি করা হয়। তবে বাড়তি সুযোগ থাকলে স্বল্প সময়ের প্রশিক্ষণেরও আয়োজন করা হয়। যারা বিভিন্ন শিল্প সংস্থায় কাজ করছেন এবং অসংগঠিত ক্ষেত্রের কর্মচারীদের জন্য এই প্রশিক্ষণ কর্মসূচিতে ব্যবস্থা করা হয়। এছাড়াও ডিরেক্টরেট জেনারেল অফ ট্রেনিং ২৯৫টি আইটিআই-কে প্রধানমন্ত্রী কৌশল বিকাশ যোজনার তৃতীয় পর্যায়ে স্বল্প মেয়াদী প্রশিক্ষণ কর্মসূচি আয়োজন করার জন্য প্রয়োজনীয় ব্যবস্থা নিয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় দক্ষতা ও শিল্পোদ্যোগ মন্ত্রী শ্রী ধর্মেন্দ্র প্রধান।
CG/CB/NS
(Visitor Counter : 127
পেট্রোলিয়ামওপ্রাকৃতিকগ্যাসমন্ত্রক
বিশ্ব জৈব জ্বালানি দিবস উদযাপন উপলক্ষে ওয়েবিনার
নয়াদিল্লি, ১০ অগাস্ট, ২০২০
কেন্দ্রীয় পেট্রোলিয়াম ও প্রাকৃতিক গ্যাস মন্ত্রক বিশ্ব জৈব জ্বালানি দিবস উপলক্ষে আজ এক ওয়েবিনারের আয়োজন করে। এই ওয়েবিনারের মূল বিষয় ছিল আত্মনির্ভর ভারতের লক্ষ্যে জৈব জ্বালানি। চিরাচরিত জীবাশ্ম জ্বালানির পরিবর্তে বিকল্প জ্বালানি হিসাবে জীবাশ্ম বহির্ভূত জ্বালানির গুরুত্ব সম্পর্কে সচেতনতা গড়ে তুলতে প্রতি বছর ১০ই অগাস্ট বিশ্ব জৈব জ্বালানি দিবস হিসাবে উদযাপন করা হয়। ২০১৫ থেকে মন্ত্রক বিশ্ব জৈব জ্বালানি দিবস উদযাপন করে আসছে।
ভারত সরকারের আত্মনির্ভর ভারত গঠনের অঙ্গ হিসাবে জৈব জ্বালানি সংক্রান্ত কর্মসূচিগুলির সাযুজ্য রয়েছে। সেই অনুসারে, এবারের জৈব জ্বালানি দিবসের মূল বিষয় স্থির করা হয়েছে। কোভিড-১৯ মহামারীর প্রেক্ষিতে এবারের বিশ্ব জৈব জ্বালানি দিবস উদযাপন ওয়েবিনারের মাধ্যমে আয়োজন করা হচ্ছে।
উল্লেখ করা যেতে পারে, স্যর রুডলফ ডিজেল ১৮৯৩ সালে চীনে বাদামের তেল ব্যবহার করে যন্ত্র চালানোর পরীক্ষায় যে সাফল্য পেয়েছিলেন, তাঁকে সম্মান জানাতে বিশ্ব জৈব জ্বালানি দিবস উদযাপন করা হয়ে থাকে। তাঁর ঐ গবেষণাধর্মী পরীক্ষা-নিরীক্ষা আগামী শতাব্দীতে জৈব জ্বালানির পরিবর্তে শাকসব্জি থেকে নিষ্কাশিত তেল গুরুত্বপূর্ণ ভূমিকা নিতে চলেছে, তা ইঙ্গিত দিয়েছিল। এই উপলক্ষে মন্ত্রকের সচিব শ্রী তরুণ কাপুর বলেন, ভারত এক বৃহৎ কৃষি-ভিত্তিক অর্থনীতি হওয়ার দরুণ দেশে বিরাট পরিমাণ কৃষিজাত অবশিষ্ট পড়ে থাকে। তাই, এই কৃষির অবশিষ্টাংশ কাজে লাগিয়ে দেশে জৈব জ্বালানি উৎপাদনের বিপুল সম্ভাবনা রয়েছে। তিনি বলেন, জৈব জ্বালানির ৩টি গুরুত্বপূর্ণ বিষয় রয়েছে, এগুলি হ’ল – ইথানল, জৈব ডিজেল এবং জৈব গ্যাস। ‘আমরা যদি এই ৩টি বিষয় কাজে লাগাতে পারি, তা হলে আমরা শীঘ্রই অপরিশোধিত তেল ও গ্যাস আমদানি থেকে অনেকাংশে আত্মনির্ভর হয়ে উঠবো’, বলে শ্রী কাপুর অভিমত প্রকাশ করেন। এই উদ্দেশ্যে তিনি উপযুক্ত প্রযুক্তি, দক্ষতা, পেশাদারিত্ব ও আর্থিক প্রতিষ্ঠানগুলিকে তহবিল যোগান দেওয়ার কথা বলেন।
জৈব জ্বালানির একাধিক সুবিধা রয়েছে, যেমন – আমদানির ওপর নির্ভরশীলতা কমায়, পরিবেশ দূষণমুক্ত রাখতে সাহায্য করে, কৃষকদের অতিরিক্ত উপার্জনে সহায়ক হয় এবং কর্মসংস্থান তৈরি করে। এই বিষয়গুলিকে বিবেচনায় রেখে কেন্দ্রীয় সরকার ২০১৪ সাল থেকে জৈব জ্বালানির মিশ্রণে একাধিক উদ্যোগ নিয়েছে। এই উদ্যোগগুলির মধ্যে রয়েছে – ইথানলের মূল্য নিয়ন্ত্রণ, তেল বিপণন সংস্থাগুলির জন্য জৈব জ্বালানি সংগ্রহ প্রক্রিয়ায় সরলীকরণ, ১৯৫১ সালের ইন্ডাস্ট্রি আইনের একাধিক ধারায় সংশোধন, দীর্ঘমেয়াদী-ভিত্তিতে ইথানল সংগ্রহ নীতি, ইথানল মিশ্রণ ক্ষমতা বাড়ানো প্রভৃতি। ইথানল মিশ্রণ কর্মসূচির আওতায় তেল বিপণন সংস্থাগুলি ২০১৯ – এর পয়লা ডিসেম্বর থেকে ২০২০’র তেসরা অগাস্ট পর্যন্ত ১১৩.০৯ কোটি লিটার জৈব জ্বালানি সংগ্রহ করেছে। একইভাবে, তেল বিপণন সংস্থাগুলি জৈব ডিজেল মিশ্রণ কর্মসূচির আওতায় জৈব ডিজেল সংগ্রহের পরিমাণ ২০১৫-১৬’র ১.১ কোটি লিটার থেকে বাড়িয়ে ২০১৯-২০’তে ১০.৬ কোটি লিটার করেছে।
(CG/BD/SB
প্রধানমন্ত্রীরদপ্তর
রিয়াধে সৌদি আরবের রাজার সঙ্গে প্রধানমন্ত্রীর সাক্ষাৎ
নয়াদিল্লি, ২৯ অক্টোবর, ২০১৯
প্রধানমন্ত্রী শ্রী নরেন্দ্র মোদী মঙ্গলবার রিয়াধে সৌদি আরবের রাজা সলমন বিন আব্দুলআজিজ আল সউদের সঙ্গে সাক্ষাৎ করেন। তিনি বলেন,সৌদি রাজা এক সর্বজনশ্রদ্ধেও নেতা। প্রধানমন্ত্রী বলেন, সৌদি আরবের সঙ্গে সহযোগিতার সম্পর্ক বৃদ্ধির বিভিন্ন দিক নিয়ে তাঁদের মধ্যে কথা হয়েছে।
CG/BD/NS
(Visitor Counter : 54
রেলমন্ত্রক
আগামীকাল থেকে ইস্ট-ওয়েস্ট মেট্রোর শিয়ালদহ স্টেশনে পরিষেবা শুরু
কলকাতা, ১৩ জুলাই, ২০২২
ইস্ট-ওয়েস্ট মেট্রোর শিয়ালদহ স্টেশন থেকে আগামীকাল মেট্রো পরিষেবা শুরু হবে। ১১ই জুলাই কেন্দ্রীয় নারী ও শিশু বিকাশ মন্ত্রী শ্রীমতী স্মৃতি জুবিন ইরানী এই পরিষেবার উদ্বোধন করেন।
শিয়ালদহ স্টেশন থেকে প্রথম ট্রেনটি সল্টলেক সেক্টর ফাইভের উদ্দেশে রওনা হবে সকাল ৬:৫৫ মিনিটে। যাত্রীরা মাত্র ২১ মিনিটে নির্ঝন্ঝাটে সল্টলেক সেক্টর ফাইভে পৌঁছে যাবেন। এই পথে ফুলবাগান, সল্টলেক স্টেডিয়াম এবং বেঙ্গল কেমিক্যাল পর্যন্ত যেতে ভাড়া লাগবে মাত্র ১০ টাকা। এরপর সিটি সেন্টার, সেন্ট্রাল পার্ক, করুনাময়ী এবং সেক্টর ফাইভ যেতে হলে ভাড়া দিতে হবে ২০ টাকা।
PG/CB/NS
(Visitor Counter : 23
বিজ্ঞানওপ্রযুক্তিমন্ত্রক
কোভিড ১৯ টিকাকরণ কর্মসূচীর বিষয়ে ভুল ধারনা দূর করতে আইএনওয়াইএএস-এর দেশব্যাপী নিবিড় প্রচার
নতুন দিল্লি, ০৮ এপ্রিল, ২০২১
বিজ্ঞান ও প্রযুক্তি দফতরের সচিব অধ্যাপক আশুতোষ শর্মা ৬-ই এপ্রিল কোভিড ১৯ টিকাকরণের বিষয়ে ভুল ধারনা দূর করতে দেশব্যাপী একটি প্রচার কর্মসূচীর সূচনা করেছেন । টিকাকরণ কর্মসূচীকে সফল করে তুলতে ইংরেজি ও হিন্দি সহ ১১টি ভাষায় প্রচার করা হবে ।
কোভিড ১৯ টিকাকরণের বিষয়ে সচেতনতা কর্মসূচীটি ইন্ডিয়ান ন্যাশনাল ইয়ং অ্যাকাডেমি অফ সায়েন্সেস আয়োজন করেছে । অ্যান্ড্রয়ে়ড ভিত্তিক মোবাইল অ্যাপ কোভ্যাক নিউজ-এর মাধ্যমে টিকার বিষয়ে সব জানা যাবে । আইএনওয়াইএএস এই অ্যাপটির উদ্ভাবন করেছে । দেশজুড়ে একটি ভিডিও ও অডিও প্রতিযোগিতার আয়োজন করা হয়েছে । এর মূল উদ্দেশ্য হল কতটা সফলভাবে মানুষের কাছে পৌঁছানো যায় । টিকার বিষয়ে সচেতনতা কর্মসূচীর অঙ্গ হিসেবে ‘জ্ঞানটিকা’ ওয়েবিনারের আয়োজন করা হয়েছে, যেখানে বিশিষ্ট বক্তারা কোভিড ১৯-এর টিকাকরণের বিষয়ে মূল্যবান মতামত জানিয়েছেন ।
এই প্রতিযোগিতায় তিনটি বিভাগ রয়েছে – স্কুল, কলেজ, পেশাদার । বিজ্ঞান ও প্রযুক্তি দফতরের সচিব কর্মসূচীর সূচনা করে জানিয়েছেন, বর্তমান পরিস্থিতিতে বিজ্ঞান ভিত্তিক প্রচারের গুরুত্ব যথেষ্ট, সারা বিশ্ব এখন কোভিড ১৯-এর বিরুদ্ধে লড়াই করছে । তিনি বলেছেন, অতীতের মহামারিগুলিতে দেখা গেছে, এই ধরণের ক্ষেত্রে দ্বিতীয় ঢেউ আসাটা স্বাভাবিক । আর আমরা আমাদের উদ্যোগকে যে কোনো অবস্থায় ফেলে দিতে পারি না । এহেন পরিস্থিতিতে জনসাধারণের সঙ্গে যোগাযোগ রেখে চলা অত্যন্ত গুরুত্বপূর্ণ । আমাদের দায়িত্ব হল মানুষকে টিকার সহজভাবে বোঝান এবং মনস্তাত্ত্বিক বিষয়ে তাদের কাছে আবেদন রাখা । তৃণমূল স্তরে, গ্রামাঞ্চলে মানুষের কাছে পৌঁছোতে গেলে যথাযথ উপায়ে এই কাজটি করতে হবে ।
বিজ্ঞানীদের উদ্যোগের প্রশংসা করে ইন্ডিয়ান ন্যাশনাল সায়েন্স অ্যাকাডেমির অধ্যাপক চন্দ্রিমা সাহা বলেছেন, সঙ্কটের এই সময়ে বিজ্ঞানীরা প্রশংসনীয় কাজ করেছেন । বিশ্বজুড়ে টিকাকরণ কর্মসূচীতে ভারত নেতৃত্ব দিচ্ছে । সফলভাবে টিকাকরণের জন্য সমাজের অংশগ্রহণ অত্যন্ত জরুরি । টিকা রোগ প্রতিরোধ ক্ষমতাকে তৈরি করে । যার ফলে শরীর এই ভাইরাসের বিরুদ্ধে লড়াই করতে সক্ষম হয় । তবে এর জন্য প্রচুর মানুষের টিকাকরণের প্রয়োজন ।
আইএনওয়াইএএস-এর চন্দ্র এস শর্মা বলেছেন, বিজ্ঞানী ও প্রযুক্তিবিদদের সঙ্গে মানুষকে সচেতন করে তোলার জন্য তাদের গুরুত্বপূর্ণ ভূমিকা পালন করতে হবে ।
এই ওয়েবিনারে বক্তারা বলেছেন, বিপুল জনসংখ্যার এই দেশে স্বল্প সময়ের মধ্যে টিকাকরণ অত্যন্ত চ্যালেঞ্জের বিষয় । আর তাই এ কাজে সরকার ও জনসাধারণের মধ্যে সহযোগিতা গড়ে তোলা সবথেকে গুরুত্বপূর্ণ ।
CG/CB/RAB
(Visitor Counter : 196
শ্রমওকর্মসংস্থানমন্ত্রক
ইএসআইসি টিকাহীন ব্যক্তিদেরকে কোভিড-১৯ টিকাদানের আওতায় নিয়ে আসার ক্ষেত্রে কাজ করে চলেছে
নতুন দিল্লি, ১৫ ফেব্রুয়ারি, ২০২২
কর্মচারি রাজ্য বীমা নিগম বা এমপ্লয়িজ স্টেট ইন্স্যুরেন্স কর্পোরেশন  সমস্ত ইএসআইসি/ ইএসআইএস হাসপাতাল/ ডিসপেনসারি/ বিশেষ শিবিরের মাধ্যমে টিকাহীন যোগ্য ব্যক্তিদের কোভিড-১৯ টিকা দেওয়ার কাজ চালাচ্ছে। এক্ষেত্রে এই টিকাদান কেন্দ্রগুলিকে তৎপরতার সঙ্গে কাজ করার নির্দেশ দেওয়া হয়েছে। শ্রম ও কর্মসংস্থান মন্ত্রকের আওতাধীন ইএসআইসি করোনা সংক্রমণের জেরে মৃত বীমাকৃত ব্যক্তিদের পরিবারকে সহায়তাদানের জন্য কোভিড-১৯ ত্রাণ প্রকল্প শুরু করেছে।
এই প্রকল্পের আওতায় মৃত বীমাকৃত ব্যক্তির গড় মজুরির ৯০ শতাংশ সংশ্লিষ্ট ব্যক্তির যোগ্য নির্ভরশীলদের দেওয়া হয়। মৃত বীমাকৃত ব্যক্তির স্ত্রী মাত্র ১২০ টাকা জমা দিলে এক বছরের জন্য চিকিৎসা পরিষেবার সুযোগ পেয়ে থাকেন। এমনকি সুবিধাভোগীরা তাদের অধিকার অনুযায়ী মাসিক পেনশনও পেয়ে থাকেন।
এই প্রকল্পটি বর্তমানে চলতি বছরের ২৩শে মার্চ পর্যন্ত কার্যকর রয়েছে। ক্ষেত্রীয় পর্যায়ে বিভিন্ন দিক মূল্যায়ন করে পরবর্তী সময়ে এই প্রকল্পের বিষয় পর্যালোচনা করা হবে। এখনও পর্যন্ত ইএসআইসি কোভিড-১৯ ত্রাণ তহবিল প্রকল্পের আওতায় মোট ৫ হাজার ১৪১টি দাবি নিষ্পত্তি করেছে। এমনকি ১২ হাজার ৩০৯ জন নির্ভরশীল সুবিধাভোগীকে ৩৪.১৫ কোটি টাকা বন্টন করা হয়েছে। এর পাশাপাশি, ইএসআইসি সাধারণ মানুষের জন্য কোভিড মহামারীর জেরে উদ্ভূত পরিস্থিতি মোকাবিলায় বেশ কিছু ব্যবস্থা নিয়েছে। প্রতিটি ইএসআইসি হাসপাতালের মোট শয্যা সংখ্যার ২০ শতাংশ কোভিড রোগীদের চিকিৎসার জন্য ব্যবহার করা হয়েছে। করোনার দ্বিতীয় ঢেউয়ের সময় ৩৩টি ইএসআইসি হাসপাতালকে কোভিড-১৯ হাসপাতালে রূপান্তরিত করা হয়। সেখানে ৪০০ ভেন্টিলেটর সহ ৪ হাজার ৫০০ সুনির্দিষ্ট কোভিড শয্যারও ব্যবস্থা করা হয়।
৭টি ইএসআইসি হাসপাতালে আইসিএমআর অনুমোদিত আরটি-পিসিআর পরীক্ষাগার প্রতিষ্ঠা করা হয়েছে। এর মধ্যে অন্যতম হলো পশ্চিমবঙ্গের জোকা ইএসআইসি হাসপাতাল। ইএসআইসি হাসপাতালগুলিতে আরও ভালো উন্নতমানের চিকিৎসা পরিষেবা প্রদানের জন্য নিয়মিতভাবে কেন্দ্রীয় স্বাস্থ্য মন্ত্রক ব্যবস্থাগ্রহণ করে চলেছে। এমনকি এই ধরণের ব্যবস্থাপনা বাস্তবয়নের জন্য ইএসআইসি সদর দফতর থেকে নিয়মিত পর্যবেক্ষণও করা হচ্ছে।
CG/SS/SKD/
(Visitor Counter : 90